പേപ്പാറ ഡാമില് ജലനിരപ്പ് ഉയരുന്നു രണ്ട് ഷട്ടറുകള് ഇന്ന് ഉയര്ത്തും തിരുവനന്തപുരം പേപ്പാറ ഡാമിന്റെ ഷട്ടര് ഉയര്ത്തും. ഡാമിന്റെ നാല് ഷട്ടറുകള് 200 സെ.മീ വരെ ഉയര്ത്തുമെന്ന് തിരുവനന്തപുരം ജില്ലാ കളക്ടര് അറിയിച്ചു. ഇന്ന് രാത്രി പത്ത് മണിയോടെ ഒന്നും നാലും ഷട്ടറുകള് അഞ്ച് സെ.മീ വീതം ഉയര്ത്തും. നാളെ രാവിലെ നാല് മണിക്ക് ഇതേ അളവില് 30 സെ.മീ കൂടി ഉയര്ത്തും . ഡാം തുറക്കുന്ന സാഹചര്യത്തില് പ്രദേശവാസികള് അതീവ ജാഗ്രത പുലര്ത്തണമെന്നും ജില്ലാ കളക്ടര് നിര്ദേശിച്ചു. ഡാമിന്റെ വൃഷ്ടി പ്രദേശങ്ങളില് കനത്ത മഴയാണ് തുടരുന്നത്. തിരുവനന്തപുരം നെയ്യാര് , അരുവിക്കര ഡാമുകളും തുറന്നിട്ടുണ്ട്. അതേസമയം നീരൊഴുക്ക് ശക്തമായതോടെ നാളെ രാവിലെ 11 മണിക്ക് ഇടുക്കി ഡാമിന്റെ ഷട്ടറുകള് ഉയര്ത്താനും തീരുമാനമായി . രണ്ട് ഷട്ടറുകള് 50 സെ.മീ വീതം ഉയര്ത്തും. 64 കുടുംബങ്ങളെ മാറ്റിപ്പാര്പ്പിക്കും.വെള്ളം ഒഴുകുന്നതിനുള്ള തടസം നീക്കും. ജില്ലാ ഭരണകൂടം ഇടുക്കി അണക്കെട്ടിനു സമീപ വാസികള്ക്ക് ജാഗ്രതാ നിര്ദേശം പുറപ്പെടുവിച്ചിട്ടുണ്ട്. ഡാം മേഖലയിലേക്ക് രാത്രികാല യാത്ര വേണ്ടെന്നും പെരിയാറിന്റെ തീരത്തുള്ളവര് ജാഗ്രത പാലിക്കണമെന്നും മുന്നറിയിപ്പ് നാളിയിട്ടുണ്ട്. കൂടാതെ എറണാകുളം ഇടമലയാര് ഡാം നാളെ രാവിലെ ആറ് മണിക്ക് തുറക്കാനും തീരുമാനമായി . രണ്ട് ഷട്ടറുകള് തുറക്കും . 80 സെ.മി വീതമാകും ഷട്ടറുകള് തുറക്കുകയെന്ന് ജില്ലാ കളക്ടര് ജാഫര് മാലിക് അറിയിച്ചു. ഡാം തുറക്കുമ്ബോള് ഏറ്റവും കൂടുതല് ബാധിക്കുക ആലുവ, പറവൂര് മേഖലകളെയാണ്. ആശങ്കപ്പെടേണ്ട സാഹചര്യമില്ലെന്നും ഇടുക്കി ഡാം കൂടി തുറക്കുന്ന സാഹചര്യത്തില് അതനുസരിച്ചുള്ള ക്രമീകരണം ഒരുക്കിയെന്നും അദ്ദേഹം വ്യക്തമാക്കി. ജനങ്ങളെ മാറ്റിപ്പാര്പ്പിക്കാനുള്ള സജ്ജീകരണങ്ങള് ഒരുക്കിയിട്ടുണ്ടെന്നും കളക്ടര് ജാഫര് മാലിക് കൂട്ടിച്ചേര്ത്തു.